Iamal
Iamal vel Iamalia (Russice Ямал, nomen ortum e lingua Nenetica, ubi "terrae finem" significat) est paeninsula Asiae, in septentrione Siberiae Occidentalis et districtu autonomo Iamalo-Nenetico regionis Tumenensis Foederationis Russicae sita. Sinibus Baidaratzkensi et Obiensi maris Karensis alluitur. Longitudinem 700 km, latitudinem 240 km et aream circa 122 milium chiliometrorum quadratorum habet. In paeninsula Iamalica multi lacus sunt. In ea biotopus tundrae praedominat, cuius tellus semper congelatum est. Iamal deposita gasii naturalis et petrolei habet.